Հավելված N 12

 ՀՀ կառավարության 2024 թվականի

 դեկտեմբերի 27-ի N 2060-Ն որոշման

**Կ Ա Ր Գ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆՆ ՕՐԵՆՔՈՎ ՎԵՐԱՊԱՀՎԱԾ ԻՐԱՎԱՍՈՒԹՅՈՒՆՆԵՐԻ ՇՐՋԱՆԱԿՆԵՐՈՒՄ ԲՅՈՒՋԵՏԱՅԻՆ ՀԱՏԿԱՑՈՒՄՆԵՐԻ ԳԼԽԱՎՈՐ ԿԱՐԳԱԴՐԻՉՆԵՐԻ ԳԾՈՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏՎՅԱԼ ՏԱՐՎԱ ՊԵՏԱԿԱՆ ԲՅՈՒՋԵՈՎ ՆԱԽԱՏԵՍՎԱԾ ՀԱՏԿԱՑՈՒՄՆԵՐԻ ՎԵՐԱԲԱՇԽՈՒՄՆԵՐԻ, ՄԻՋԵՌԱՄՍՅԱԿԱՅԻՆ ՏԵՂԱՇԱՐԺԵՐԻ, ԲՅՈՒՋԵՏԱՅԻՆ ԾՐԱԳՐԵՐԻ ՄԻՋՈՑԱՌՈՒՄՆԵՐԸ ԿԱՏԱՐՈՂ ՊԵՏԱԿԱՆ ԿԱՌԱՎԱՐՄԱՆ ՀԱՄԱՊԱՏԱՍԽԱՆ ՄԱՐՄԻՆՆԵՐԻ ՑԱՆԿԵՐՈՒՄ ՓՈՓՈԽՈՒԹՅՈՒՆՆԵՐԻ ԵՎ (ԿԱՄ) ԼՐԱՑՈՒՄՆԵՐԻ, ԻՆՉՊԵՍ ՆԱԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏՎՅԱԼ ՏԱՐՎԱ ՊԵՏԱԿԱՆ ԲՅՈՒՋԵՈՎ ՆԱԽԱՏԵՍՎԱԾ ՀԱՏԿԱՑՈՒՄՆԵՐԻ ՀԱՇՎԻՆ ՊԵՏՈՒԹՅԱՆ ԿԱՐԻՔՆԵՐԻ ՀԱՄԱՐ ԻՐԱԿԱՆԱՑՎՈՂ ԳՆՈՒՄՆԵՐԻ ՊԼԱՆՈՒՄ ՓՈՓՈԽՈՒԹՅՈՒՆՆԵՐԻ ԵՎ ԼՐԱՑՈՒՄՆԵՐԻ ԿԱՏԱՐՄԱՆ**

1. Սույն կարգի իմաստով օգտագորվում են հետևյալ հասկացությունները
2. **Տնտեսող/ Խնայող գործունեություն**` նախատեսված արդյունքին կամ նպատակին հասնելու համար նախատեսված ռեսուրսների նվազեցում` պահպանելով միջոցառման համար նախապես սահմանված ուղղակի արդյունքային ցուցանիշը.
3. **Արդյունավետ գործունեություն**` միջոցառման ուղղակի արդյունքային ցուցանիշի իրագործման աստիճան, այսինքն` միջոցառման ուղղակի արդյունքային պլանավորված ցուցանիշի և փաստացի արդյունքի համեմատությունը:
4. **Օգտավետ գործունեություն**` հատկացված ռեսուրսների (ներդրումների) պարագայում միջոցառման ուղղակի արդյունքային ցուցանիշի առավելագույն մակարդակի ապահովում.
5. Սույն կարգով կանոնակարգվում է՝

1) «Հայաստանի Հանրապետության բյուջետային համա­կար­­գի մասին» Հայաստանի Հան­րա­պե­տության օրենքի 23-րդ հոդվածի 3-րդ մասի եր­­րորդ պարբերությամբ և Հայաստանի Հան­րապետության տվյալ տարվա պետական բյուջեի մա­սին Հայաստանի Հան­րա­պե­տու­թ­յան օրեն­քով Հայաստանի Հանրապետության կառավա­րու­թ­յա­նը (այսուհետ` կառավարություն) վերա­պահ­ված իրա­վա­սու­թ­յուն­ների շրջա­­նակներում բյուջետային հատ­­­­­­կացումների գլխավոր կար­գադրիչների (այսուհետ` գլխավոր կար­գադրիչներ) գծով Հայաս­տա­նի Հանրապետության տվյալ տար­­­վա պե­­տա­կան բյուջեով (այսուհետ` տվյալ տար­­­վա պե­տա­կան բյու­ջե) նախատեսված հատ­կա­ցում­ների վե­րա­բաշ­խումների կատա­րու­մը.

2) Հայաստանի Հանրապետության տվյալ տարվա պետական բյուջեի կատարումն ապահովող միջոցառումների մասին Հայաստանի Հանրապետության կառավարության որոշմամբ (այսուհետ` Որոշում) սահմանված բյուջետային ծրագրերի միջոցառումները (այդ թվում բյուջետային ծրագրի միևնույն միջոցառումը) կատարող պետական մարմին­նե­րի (այսուհետ՝ միջոցառումները կատարող պետական մարմիններ) ցան­­կերում փոփոխությունների և (կամ) լրացումների կատա­րու­մը.

3) «Հայաստանի Հանրապետության բյուջետային համա­կար­­գի մասին» Հայաստանի Հան­րա­պե­տության օրենքի 23-րդ հոդվածի 4.1-րդ մասին համապատասխան կառավարության կողմից սահման­ված՝ տվյալ տարվա պետական բյուջեի կատարման եռամսյակային համամասնություններով նա­խա­տես­ված հատկացումների միջեռամս­յա­կային տեղա­շար­­­ժե­րի կատա­րու­մը:

1. Սույն կետում նշված դեպքերում տվյալ տար­­վա պե­տական բյու­ջե­ով նախա­տես­ված հատ­կա­ցում­ների վերաբաշխումներ, միջոցառումները կատարող պետական մարմին­նե­րի ցան­­կերում փոփոխություններ և (կամ) լրացումներ, միջեռամսյակային տեղա­շար­­ժե­ր, ինչ­պես նաև տվյալ տար­­­վա պե­տա­կան բյուջեով նա­խատեսված հատկացումների հաշվին պետու­թ­յան կարիքների հա­մար իրա­կա­նաց­վող գնումների պլան­­­ում փո­փո­խու­թյուն­ներ և լրացումներ կատարելու նպատակով գլխավոր կար­գադրիչները սահ­ման­ված կարգով Հայաստանի Հանրապետության կառա­վա­րու­­թյան քննարկմանը ներկայացնում են համապատասխան որոշման նախագիծ՝
	1. տվյալ տար­­վա պետական բյուջեով նա­խատեսվող «Հայաստանի Հանրապետության կառա­վա­րու­­թյան պա­հուստային ֆոնդ» ծախ­սային ծրագրի ներգրավ­վա­ծությամբ բյու­ջե­տա­յին հատկա­ցում­նե­րի վե­րա­­­­­բաշ­խում­ների դեպքում.
	2. կապիտալ շինարարության և հիմնանորոգման ծրագրերում (միջոցառումներում) (ներառյալ նախագծումը, հեղի­նա­կա­յին և տեխնիկական հսկողությունը) ընդգրկված օբյեկտների ցան­կերի կազմի և (կամ) դրանց գծով սահմանված հատկացումների փոփոխություն են­թադ­րող վե­րա­­բաշ­խում­ների դեպքում.
	3. գլխավոր կար­գադրիչների միջև բյուջետային ծախսերի վե­րա­բաշ­խումների դեպքում.
	4. տվյալ տարվա պետական բյուջեով նախատեսված ծախսային ծրագրերի միջև իրականացվող միջծրագրային վերաբաշխումների դեպքում.
	5. տվյալ տարվա պետական բյուջեով նա­խա­տես­ված բյու­ջետային ելքերի գծով կա­ռա­վա­րութ­յան հաս­­տատած տարեկան արդյուն­քա­յին (կատարողական) ցուցանիշների փո­փոխ­մա­նը հանգեցնող վե­րա­­բաշ­խում­ների դեպքում.
	6. Հայաստանի Հանրապետության տվյալ տարվա պետական բյուջեով նախատեսված կապի­տալ բնույթի և հանրային սեփականության կառավարմանն առնչվող միջոցառումների գծով ծախսերի նվազմանը հանգեցնող վերաբաշխումների դեպքում.
	7. Այն վերաբաշխումները, որոնք առաջացնում են բյուջետային հատկացումների տնտեսագիտական դասակարգման դասերի փոփոխություններ.
	8. Որոշման N 5 հավելվածի NN 7 և 7.1 աղյուսակներում նշված ծրագրերի, միջոցառումների գծով մրցույթով հատկացվող դրամաշնորհները ոչ մրցութայինի փոխելու դեպքում.
	9. Որոշման N 5 հավելվածի NN 3 և 4 աղյուսակներում նշված ծրագրերի, միջոցառումների գծով նախատեսված միջոցների վերաբաշխումների դեպքում:
	10. Հայաստանի Հանրապետության տվյալ տարվա պետական բյուջեով գնման գործընթացի շրջանակներում գնման մրցակցային ձևերով կամ «Գնումների մասին» ՀՀ օրենքի 23-րդ հոդվածի 1-ին մասի 2-րդ կետով նախատեսված հիմքով պայմանավորված մեկ անձից գնման ձևով կնքված գործարքների արդ­յուն­քում առաջացած տնտե­սումների վերաբաշխումների դեպքում:
2. Սահմանել, որ գլխավոր կարգադրիչները պետական բյուջեի կատարման ընթացքում կարող են 2025 թվականի պետական բյուջեով իրենց կողմից իրականացվող ծրագրերի մասով հաստատված հատկացումների ընդհանուր գումարի շրջանակներում իրականացնել վերաբաշխումներ՝ չգերազանցելով իրենց կողմից իրականացվող ծրագրերի հատկացումների ընդհանուր գումարի 2.0 տոկոսը:
3. Սահմանել, որ գլխավոր կարգադրիչները բյուջեի կատարման ընթացքում 2025 թվականի պետական բյուջեով իրենց կողմից իրականացվող ծրագրերի մասով հաստատված հատկացումների շրջանակներում իրականացված վերաբաշխումների գումարները չեն կարող վերաբաշխել։
4. Սահմանել, որ գլխավոր կարգադրիչները ինքնուրույն են իրականացնում իրենց կողմից իրականացվող ծրագրի միջոցառումների միջև վերաբաշխումները, Որոշման N 5 հավելվածի NN 7 և 7.1 աղյուսակներում նշված ծրագրի միջոցառումների գծով փոփոխությունները և (կամ) լրացումները՝ պահպանելով «Հայաստանի Հանրապետության 2025 թվականի պետական բյուջեի մասին» Հայաստանի Հանրա­պե­տության օրենքի N 1 հավելվածով նախատեսված տվյալ ծախսային ծրագրի գծով հաստատված տարեկան միջոցառումների գծով հատկացումների հանրագումարը և այդ հանրագումարի` սույն որոշման NN 3, 4 և 5 հավելվածներով սահմանված եռամսյակային բաշխման աճողական գումարները (բացառությամբ սույն կարգի 3-րդ կետում նախատեսված դեպքերի)՝ համաձայնեցնելով այդ ծրագրի միջոցառումները կատարող պետական մարմինների հետ:
5. Սահմանել, որ ծրագրերի միջոցառումները կատարող պետական մարմինները ինքնուրույն են իրականացնում ներքին հոդվածային վերաբաշխումները և դրանց գծով միջեռամսյակային վերաբաշխումները` պահպանելով մարմնի կողմից այդ ծրագրի շրջանակներում կատարվող` բոլոր միջոցառումների գծով հաստատված տարեկան հատկացումների հանրագումարը և այդ հանրագումարի` սույն որոշման NN 3, 4 և 5 հավելվածներով սահմանված եռամսյակային բաշխման աճողական գումարները (բացառությամբ սույն կարգի 3-րդ կետում նախատեսված դեպքերի), որոնք կարող են նախատեսվել մինչև 2025թ. դեկտեմբերի 25-ը:
6. Սահմանել, որ 2025 թվականի ընթացքում յուրաքանչյուր ԲԳԿ-ի կողմից նոր ծախսային միջոցառում առաջարկելիս, որոնք շարունակվելու են հաջորդ տարիներին,պարտադիր ներկայացվում է հաջորդ բյուջետային տարիների համար տվյալ միջոցառման գծով հաշվարկ-հիմնարումները:
7. Սահմանել, որ ծախսային ծրագրերի և միջոցառումների հատկացումների գծով նվազեցումներ կարող են նախատեսվել միայն այն դեպքում, երբ առկա է նվազեցվող գումարի չափով ազատ մնացորդ և այն ծանրաբեռնված չէ պարտավորություններով: Մինչև նվազեցումը նախատեսող նախագծի շրջանառելը, դրանում առկա նվազեցվող ցուցանիշների փոփոխությունը՝ այն նախաձեռնող մարմնի կողմից պետք է նախնական մուտքագրման ենթարկվի գանձապետական վճարահաշվարկային համակարգում:

 Գնումների գծով պարտավորություններով ծանրաբեռնված միջոցների նվազեցման դեպքում հիմք ընդունելով ՀՀ կառավարության 04/05/2017թ. N 526-Ն որոշմամբ հաստատված կարգի 33-րդ կետի 9-րդ ենթակետի պահանջները, անհրաժեշտ է․

* 1. կողմերի փոխադարձ համաձայնությամբ կասեցնել նաև պայմանագրով նախատեսված ապրանքի մատակարարման, աշխատանքի կատարման կամ ծառայության մատուցման գործընթացը՝ մինչև նվազեցման վերաբերյալ իրավական ակտի հաստատումը կամ դրա մերժումը.
	2. փոխադարձ համաձայնության առկայության հիման վրա պայմանագիրը կնքած պատվիրատուն, մինչև իրավական ակտի նախագծի շրջանառումը, համաձայնության առկայությունը հիմնավորող փաստաթղթի բնօրինակից սկանավորված տարբերակը մուտքագրի էլեկտրոնային գնումների պլանների հաշվառման համակարգ (մրցույթներ բաժնում)՝ միաժամանակ նույն միջավայրում ծանրաբեռնված գումարը նվազեցնելով նախագծով սահմանված գումարի չափով: Նշված գործողությունն իրականացնելուց հետո նույն համակարգում՝ գնումներ պլանի բաժնում, միևնույն ԳՄԱ կոդի տողից ևս իրականացվում է ֆինանսական միջոցի նվազեցումը:
1. Սահմանել, որ գլխավոր կարգադրիչները 2025 թվականի ընթացքում ֆինանսական միջոցների հատկացման առաջարկությունները քննարկելիս, կառավարության համապատասխան որոշման նախագծի ընդունումը հիմնավորող փաստաթղթով, որպես պարտադիր պայման, ներկայացնեն համապատասխան հավաստում՝ պահանջվող ֆինանսական միջոցների հաշվին կնքվելիք պայմանագրով (համաձայնագրով) սահմանվող ծավալներով և ժամկետներում կապալառուի կողմից շինարարական աշխատանքները նախատեսված նորմերին համապատասխան բովանդակային առումով կատարելու հնարավորության վերաբերյալ:
2. «Հայաստանի Հանրապետության 2025 թվականի պետական բյուջեի մասին» ՀՀ օրենքի 9-րդ հոդվածի 17-րդ մասով նախատեսված՝ յուրաքանչյուր պետական մարմնի կողմից իրականացվող ծրագրերի հա­մար նա­խա­տեսված բյուջետային միջոցներն արդյունավետ, օգտավետ և (կամ) խնայո­ղաբար/տնտեսող կառավարելու արդյունքում առաջացող տնտեսումն (բացառությամբ Որոշման N 5 հավելվածի NN 3 և 4 աղյուսակներում նշված ծրագրերի, միջոցառումների գծով նախատեսված համաֆինանսավորման միջոցների և գնումների ընթացակարգերի արդյունքում ձևավորված տնտեսումների) ուղղել այդ պետական մարմնի աշ­խա­տակից­ների պարգևատրմանը, որը չի կարող գերազանցել ընթացիկ տարվա ընթացքում փաստացի վճարված հիմնական աշխատավարձի ֆոնդի տարեկան հանրագումարը:
3. Հայաստանի Հանրապետության կառավարության որոշումներով կատարվող վերաբաշխումները, որոնք ներառում են նաև Հայաստանի Հանրապետության կառավարության պահուստային ֆոնդից հատկացումներ, ապա այդ հատկացումներն արտացոլվում են առանձին հավելվածով: